pythainlp/thaigov-v2-corpus-22032023 huggingface dataset:
วันเสาร์ที่ 5 มีนาคม 2565
ครม. เคาะเปิด 'Travel Bubble' ไทย – อินเดีย เริ่มเที่ยวบินแรก เดือน มี.ค. นี้
.....
ที่ประชุม ครม. (1 มี.ค. 65) เห็นชอบการจัดทำความตกลง Air Travel Bubble ระหว่างไทย – อินเดีย ทำให้การรับผู้โดยสารบนเที่ยวบินระหว่างไทยและอินเดีย สามารถรับขนผู้มีสัญชาติไทย อินเดีย เนปาล ภูฏาน และผู้มีสัญชาติต่างประเทศอื่น ๆ ที่ถือวีซ่าเดินทางเข้าประเทศไทยและอินเดีย โดยก่อนที่สายการบินจะออกบัตรโดยสาร/Boarding Pass ให้กับผู้โดยสาร สายการบินต้องมั่นใจว่าผู้โดยสารทุกคนมีคุณสมบัติสามารถเข้าประเทศได้ เบื้องต้นจะเริ่มทำการบินได้ในเดือน มี.ค. นี้
.
การทำความตกลงนี้ ประเมินว่าสายการบินของไทย จะสามารถทำการบินรับขนผู้โดยสารในรูปแบบพาณิชย์ได้ ซึ่งจะช่วยให้สายการบินของไทยสามารถสร้างรายได้ในช่วงสถานการณ์ของโรคโควิด-19 และยังสามารถรับนักท่องเที่ยวจากอินเดียมายังประเทศไทย จากเดิมที่มีเพียงสายการบินของอินเดียทำการบิน ซึ่งเป็นการช่วยเพิ่มนักท่องเที่ยวให้กับประเทศหลังจากที่สถานการณ์โควิด-19 คลี่คลายลง
#ไทยคู่ฟ้า#ร่วมต้านโควิด19
-------------------
วันเสาร์ที่ 19 กุมภาพันธ์ 2565
ลูกจ้างเดอะวัน ประกันภัย เฮ! ได้รับเงินสงเคราะห์แล้ว หลังลุงตู่ กำชับ รมว.เฮ้ง เร่งดำเนินการ
นายกรัฐมนตรี กำชับ รมว.แรงงาน ช่วยเหลืออดีตลูกจ้าง บมจ. เดอะ วัน ประกันภัย จ่ายเงินสงเคราะห์ กองทุนสงเคราะห์ลูกจ้าง กรณีค่าชดเชย จำนวน 285 คน รวม 5,027,890 บาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้ากรณีบริษัท เดอะ วัน ประกันภัย จำกัด (มหาชน) ปิดกิจการเลิกจ้างลูกจ้างทั้งหมดว่า อดีตลูกจ้าง บมจ. เดอะ วัน ประกันภัย ที่ได้รับความเดือดร้อนจากการที่นายจ้างไม่ปฏิบัติตามคำสั่งพนักงานตรวจแรงงาน และอดีตลูกจ้างได้ขอรับเงินสงเคราะห์จากกองทุนสงเคราะห์ลูกจ้าง กรณีนายจ้างไม่จ่ายค่าชดเชย ตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 และที่แก้ไขเพิ่มเติม นั้น
นายสุชาติกล่าวต่อว่า รัฐบาลภายใต้การนำของท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่านพล.อ.ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงานได้แสดงความเป็นห่วงอดีตลูกจ้างบริษัทประกันภัยดังกล่าว เนื่องจากบริษัทฯ ปิดกิจการส่งผลให้ลูกจ้างตกงานทันที สะท้อนให้เห็นว่าบริษัทฯ ไม่มีความสามารถและไม่มีความพร้อมในการรับประกันภัยอีกต่อไป จึงสั่งการให้กรมสวัสดิการและคุ้มครองแรงงานช่วยเหลือลูกจ้างอย่างใกล้ชิด
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ในวันที่ 1 – 9 กุมภาพันธ์ 2565 อดีตลูกจ้างบริษัทดังกล่าวยื่นคำร้องขอรับเงินสงเคราะห์จากกองทุนสงเคราะห์ลูกจ้าง (กรณีเงินค่าชดเชย) เนื่องจากได้รับความเดือดร้อน นายจ้างไม่จ่ายค่าชดเชยให้ตามสิทธิที่พึงได้ ซึ่งกสร. ตรวจสอบพบว่ามีความถูกต้องครบถ้วนเป็นไปตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 และที่แก้ไขเพิ่มเติม จึงดำเนินการจ่ายเงินสงเคราะห์ให้แก่ลูกจ้าง จำนวน 285 คน รวมเป็นเงิน 5,027,890 บาท โดยลูกจ้างที่แจ้งรับเงินผ่านธนาคารกรุงไทยจะได้รับเงินภายในวันที่ 18 กุมภาพันธ์ 2565 ส่วนลูกจ้างที่แจ้งรับเงินต่างธนาคาร จะได้รับเงินภายในวันอังคารที่ 22 กุมภาพันธ์ 2565
ทั้งนี้ ลูกจ้างที่เป็นผู้มีสิทธิได้รับเงินสงเคราะห์ตามระเบียบคณะกรรมการกองทุนสงเคราะห์ลูกจ้างฯ จากสาเหตุที่ถูกเลิกจ้างหลังสถานประกอบกิจการปิดดำเนินการแล้วไม่จ่ายค่าชดเชย หรือนายจ้างประสบปัญหาทางการเงินเพราะสาเหตุการระบาดของโรคติดเชื้อไวรัสโคโรนา 2019 สามารถขอรับเงินสงเคราะห์เพิ่มเติมได้ที่สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานคร พื้นที่ 1-10 หรือหากมีข้อสงสัย สามารถติดต่อสายด่วนโทร 1506 กด 3 หรือ 1546 และทางสื่อออนไลน์ของกรมทุกช่องทาง
วันพฤหัสบดีที่ 16 มิถุนายน 2565
โฆษกรัฐบาลเผย “นายกฯ” ห่วง เด็ก-เยาวชน-ประชาชน กำชับ สธ.-ศธ.-มท. เร่งสร้างการรับรู้ถึงคุณประโยชน์และโทษของกัญชา/กัญชง ย้ำเจตนารมณ์ปลดล็อคกัญชาเพื่อประโยชน์ทางการแพทย์และสุขภาพ
โฆษกรัฐบาลเผย “นายกฯ” ห่วง เด็ก-เยาวชน-ประชาชน กำชับ สธ.-ศธ.-มท. เร่งสร้างการรับรู้ถึงคุณประโยชน์และโทษของกัญชา/กัญชง ย้ำเจตนารมณ์ปลดล็อคกัญชาเพื่อประโยชน์ทางการแพทย์และสุขภาพ พร้อมวอนร้านอาหารคำนึงความปลอดภัยของผู้บริโภค แจ้งส่วนผสมกัญชา
วันที่ 16 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการกระทรวงสาธารณสุข กระทรวงศึกษาธิการ และกระทรวงมหาดไทยรวมทั้งหน่วยงานที่เกี่ยวข้อง เร่งสื่อสาร ทำความเข้าใจกับเด็ก เยาวชน และประชาชนทั่วไปถึงการใช้กัญชาที่ถูกต้อง รวมไปถึงอันตรายและโทษของกัญชาหากถูกนำไปใช้ผิดวิธีหรือมากเกินความจำเป็น รวมทั้งการสนับสนุนให้สถานศึกษาทุกระดับเป็นพื้นที่ปลอดกัญชา นายกรัฐมนตรียังย้ำถึงการปลดล็อคกัญชาเพื่อ 3 วัตถุประสงค์หลัก คือ เพื่อประโยชน์ทางการแพทย์ เพื่อประโยชน์ทางด้านเศรษฐกิจ และเพื่อประโยชน์ทางด้านสุขภาพ และขอให้ประชาชนให้ความร่วมมือตามวัตถุประสงค์ดังกล่าวในช่วงสูญญากาศทางกฎหมายระหว่างรอร่างพระราชบัญญัติ กัญชา กัญชง พ.ศ. .… ซึ่งกำลังอยู่ในระหว่างการเร่งรัดในกรรมาธิการ โดย สธ. กำลังเร่งประชุมพิจารณาให้กัญชาเป็น “สมุนไพรควบคุม” ป้องกันการเข้าถึงของเยาวชน
โฆษกประจำสำนักนายกรัฐมนตรี เผยว่า นายกรัฐมนตรียังฝากขอความร่วมมือร้านค้า ร้านอาหาร-เครื่องดื่ม ที่นำส่วนของกัญชามาใช้ในการทำ ประกอบ หรือปรุงอาหาร ต้องแจ้งข้อมูล ปริมาณการใช้ เพื่อให้ผู้บริโภครับทราบเพื่อความปลอดภัยแก่ผู้บริโภค หลีกเลี่ยงส่งกระทบต่อสุขภาพที่จะตามมา
“ภายหลังที่กัญชาได้พ้นจากบัญชีจากเสพติดประเภทที่ 5 เป็นต้นมา ปรากฏในช่วงระยะเวลา 6 วันที่ผ่านมา มีการจดแจ้งในเว็บไซต์ และแอปพลิเคชัน “ปลูกกัญ” เพื่อการปลูกมากถึง 37 ล้านครั้ง และมีผู้ได้รับการจดแจ้งแล้วกว่า 7 แสนรายแล้วอย่างไรก็ตาม การปลดกัญชาออกจากการเป็นยาเสพติด มีเจตนารมณ์ที่สำคัญเพื่อการใช้ประโยชน์ทางการแพทย์และสุขภาพ โดยกระทรวงสาธารณสุข กรมอนามัยได้ออกข้อแนะนำในการใช้กัญชาและกัญชง ให้ระวังผลกระทบที่อาจเกิดขึ้นหากบริโภคอย่างไม่เหมาะสม และห้ามจำหน่ายแก่บุคคล 3 กลุ่ม ได้แก่ เด็กและเยาวชน สตรีมีครรภ์ มารดาที่ให้นมบุตร เพื่อคุ้มครองไม่ให้กลุ่มเปราะบางเหล่านี้เกิดผลข้างเคียง เด็กและเยาวชนที่มีโอกาสเสพติดมากกว่าผู้ใหญ่ และยังส่งผลกระทบต่อพัฒนาการของสมอง ระดับสติปัญญา ขณะที่ในหญิงตั้งครรภ์และให้นมบุตร สารสกัดจากกัญชาอาจส่งผลต่อเด็กในครรภ์หรือทารกได้” โฆษกประจำสำนักนายกรัฐมนตรี กล่าว
วันศุกร์ที่ 20 สิงหาคม 2564
กรมเจ้าท่า ผลึกพลัง ศรชล. ยกระดับความปลอดภัยคมนาคมขนส่งทางน้ำ พร้อมรักษาผลประโยชน์ของชาติทางทะเล
...
นายวิทยา ยาม่วง อธิบดีกรมเจ้าท่า พร้อมคณะผู้บริหาร ร่วมให้การต้อนรับ พลเรือเอก ชาติชาย ศรีวรขาน รองผู้อำนวยการศูนย์อำนวยการรักษาผลประโยชน์ของชาติทางทะเล / ผู้บัญชาการทหารเรือ และคณะ พร้อมกล่าวต้อนรับ เนื่องในโอกาสเยี่ยมชมศูนย์ปฏิบัติการควบคุมความปลอดภัยและการจราจรทางน้ำ กรมเจ้าท่า วันที่ 19 สิงหาคม 2564 ณ อาคาร 39 กรมเจ้าท่า
กรมเจ้าท่า กระทรวงคมนาคม ในฐานะหน่วยงานที่รับผิดชอบด้านการส่งเสริม พัฒนา กำกับดูแล ความปลอดภัยทางน้ำให้เกิดเป็นรูปธรรม ได้ตระหนักถึงความสำคัญการพัฒนาโครงสร้างการยกระดับและเพิ่มศักยภาพให้กับระบบการขนส่งทางน้ำมีความปลอดภัยสะดวกรวดเร็ว มีประสิทธิภาพเชื่อมโยงเศรษฐกิจของประเทศไทยและสนับสนุนการพัฒนาประเทศอย่างยั่งยืนตามยุทธศาสตร์ชาติ 20 ปี 2561-2580
นายวิทยา ยาม่วง อธิบดีกรมเจ้าท่า ได้กล่าวต้อนรับพร้อมบรรยายพิเศษในหัวข้อ “ระบบการบริหารจัดการการคมนาคมขนส่งทางน้ำของประเทศ“ โดยศูนย์ปฏิบัติการควบคุมความปลอดภัยและการจราจรทางน้ำ กรมเจ้าท่า (Maritime Safely and Surveillance Operations Center) เป็นศูนย์ที่ตั้งขึ้นภายในกรมเจ้าท่า เป็นหน่วยงานหลักกำกับดูแลและบริหารจัดการระบบคมนาคมและการขนส่งทางน้ำประเทศไทย ครอบคลุมพื้นที่ชายฝั่งทะเลอันดามัน ทำหน้าที่เป็นศูนย์อำนวยการที่มีการนำเทคโนโลยีที่ทันสมัยมาใช้เพื่อบริหารจัดการระบบคมนาคมและการขนส่งทางน้ำประเทศไทย ควบคุมการจราจรป้องกันอุบัติเหตุทางทะเล ยกระดับและเพิ่มศักยภาพเส้นทางการขนส่งสินค้าทางเรือให้มีประสิทธิภาพ สะดวกรวดเร็วมากขึ้น เชื่อมโยงเศรษฐกิจของประเทศไทย มุ่งเน้นการยกระดับศักยภาพของประเทศในหลากหลายมิติ รวมถึงช่วยในการสนับสนุนหน่วยงานที่บังคับใช้กฎหมายในทะเล ในหน่วยงานหลักจำนวน 6 หน่วยงาน ภายใต้ศูนย์อำนวยการรักษาผลประโยชน์ของชาติทางทะเล (ศรชล.) โดยมีการบูรณาการข้อมูลสารสนเทศเพื่อประโยชน์ของชาติด้านขนส่งทางน้ำประเทศไทยอย่างเต็มระบบ เพิ่มศักยภาพในการป้องกันปราบปรามการกระทำผิดกฎหมายในทะเล หรือภัยคุกคามความมั่นคงในรูปแบบใหม่ เพื่อรักษาผลประโยชน์ของประเทศชาติอย่างมั่นคง มั่งคั่ง ยั่งยืน
ด้านพลเรือเอก ชาติชาย ศรีวรขาน รองผู้อำนวยการศูนย์อำนวยการรักษาผลประโยชน์ของชาติทางทะเล / ผู้บัญชาการทหารเรือ ได้กล่าวแสดงความยินดีพร้อมลงนามในการตรวจเยี่ยมศูนย์ฯ โดยกล่าวว่า กรมเจ้าท่าได้นำระบบเทคโนโลยีมาใช้ในศูนย์ปฏิบัติการควบคุมความปลอดภัยและการจราจรทางน้ำ กรมเจ้าท่า ในการบริหารจัดการดูแลความปลอดภัยทางน้ำ สร้างความเชื่อมั่นให้กับประชาชน ดูแล ตรวจตรา ยกระดับมาตรฐานความปลอดภัยทางทะเล การสื่อสารประสานให้ความช่วยเหลือ กรณีเกิดอุบัติเหตุทางน้ำในประเทศไทย รวมทั้งการให้ความช่วยเหลือเรือไทยในต่างประเทศ นับเป็นการบูรณาการร่วมกันภายใต้ศูนย์อำนวยการรักษาผลประโยชน์ของชาติทางทะเลที่มีความพร้อมในด้านเทคโนโลยีเพื่อความสะดวกรวดเร็ว แก่ผลประโยชน์ของประเทศชาติอย่างสูงสุด
วันพุธที่ 4 สิงหาคม 2564
กระทรวงยุติธรรม โดยกรมราชทัณฑ์ เร่งช่วยเกษตรกรไทยจากวิกฤตโควิด - 19 ปรับเมนูผลไม้เพิ่มวิตามินซีให้ผู้ต้องขัง เสริมสร้างภูมิคุ้มกันโรคให้กับร่างกาย
กระทรวงยุติธรรม โดยกรมราชทัณฑ์ เร่งช่วยเกษตรกรไทยจากวิกฤตโควิด - 19 ปรับเมนูผลไม้เพิ่มวิตามินซีให้ผู้ต้องขัง เสริมสร้างภูมิคุ้มกันโรคให้กับร่างกาย
จากนโยบายรัฐบาลของพลเอกประยุทธ์จันทร์โอชานายกรัฐมนตรีที่ห่วงใยพี่น้องเกษตรกรที่ได้รับผลกระทบจากวิกฤตการแพร่ระบาดของโรคติดเชื้อไวรัสโคโรนา2019 (โควิด- 19)ทั้งในเรื่องราคาผลผลิตที่ตกต่ำกว่าทุกปีและปัญหาด้านการขนส่งทั้งในประเทศและต่างประเทศส่งผลให้ผลไม้ไทยในฤดูกาลผลิตปีนี้มีผลผลิตที่ออกมาพร้อมกันประสบปัญหาอย่างมากในส่วนของกรมราชทัณฑ์หนึ่งในหน่วยงานภาครัฐของประเทศไทยภายใต้การบริหารงานของนายสมศักดิ์เทพสุทินรัฐมนตรีว่าการกระทรวงยุติธรรมที่ประสบปัญหาเผชิญกับการแพร่ระบาดของโรคติดเชื้อโควิด- 19ในเรือนจำและทัณฑสถานเช่นเดียวกันจึงเข้าใจในสถานการณ์ของพี่น้องเกษตรกรไทยและขอร่วมเป็นส่วนหนึ่งที่จะแก้ไขวิกฤตครั้งนี้ด้วยการกระตุ้นการซื้อและส่งเสริมการบริโภคผลไม้และผลผลิตทางการเกษตรภายในประเทศให้มากขึ้น
ด้านนายอายุตม์สินธพพันธุ์อธิบดีกรมราชทัณฑ์กล่าวว่ารัฐมนตรีว่าการกระทรวงยุติธรรมได้สั่งการมอบหมายให้กรมราชทัณฑ์เร่งช่วยเหลือพี่น้องเกษตรกรไทยด้วยการอุดหนุนผลผลิตตามฤดูกาลทั้งในส่วนของผลไม้และพืชผลทางการเกษตรตามนโยบายของนายกรัฐมนตรีซึ่งตนได้ลงนามในหนังสือสั่งการไปยังผู้บัญชาการเรือนจำผู้อำนวยการทัณฑสถานและผู้อำนวยการสถานกักขังทั่วประเทศเพื่อให้ปรับเมนูอาหารในส่วนผลไม้ให้มีมังคุดสัปดาห์ละ3ครั้งรวมถึงขอความร่วมมือจากเรือนจำ/ทัณฑสถาน/สถานกักขังเพื่อสนับสนุนส่งเสริมการบริโภคผลไม้และพืชผลทางการเกษตรด้วยการปรับปรุงเมนูอาหารของผู้ต้องขังให้สอดคล้องกับผลผลิตด้านการเกษตรในแต่ละพื้นที่ซึ่งนอกจากจะเป็นช่วยเหลือเกษตรกรไทยในการกระจายผลผลิตแล้วยังเป็นการเสริมสร้างภูมิคุ้มกันโรคให้แก่ผู้ต้องขังด้วยการบริโภคผลไม้ของคนไทยที่ได้รับการยอมรับว่าเป็นสินค้าดีมีคุณภาพรวมทั้งเป็นการส่งต่อกำลังใจและเชื่อว่าพวกเราทุกคนจะร่วมมือและช่วยเหลือกันเพื่อให้ก้าวผ่านวิกฤตโควิด-19ครั้งนี้ไปด้วยกัน
วันศุกร์ที่ 1 กรกฎาคม 2565
โฆษกรัฐบาลเผย นายกฯ ห่วงใยผู้ยังไม่ได้ฉีดวัคซีนเข็มกระตุ้น เสี่ยงติดเชื้อและเสียชีวิตจากโควิด-19 วอนเร่งเข้ารับวัคซีนเข็มกระตุ้นโดยเร็ว
โฆษกรัฐบาล เผย "นายกฯ" ห่วงใยผู้ยังไม่ได้ฉีดวัคซีนเข็มกระตุ้น เสี่ยงติดเชื้อและเสียชีวิตจากโควิด-19 วอนเร่งเข้ารับวัคซีนเข็มกระตุ้นโดยเร็ว  ขณะที่ ยอดฉีดวัคซีนเข็มที่ 3 ขึ้นไป มีจำนวน 29,613,581 โดส
วันนี้ (1 ก.ค.65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนกลุ่มเสี่ยง 608 และผู้ที่ยังไม่ได้รับการฉีดวัคซีนเข็มกระตุ้น ซึ่งรายงานสาธารณสุขพบว่าเป็นกลุ่มเสี่ยงสำคัญที่ติดเชื้อโควิด-19 สายพันธุ์ BA.4/BA.5 สายพันธุ์โอมิครอน และเสียชีวิต ดังนั้น เพื่อลดการรุนแรงและเสียชีวิตจากการติดเชื้อ จึงขอให้ประชาชนทุกคนที่ยังไม่ได้รับการฉีดวัคซีนเข็มกระตุ้นให้รีบเข้ารับการฉีดวัคซีนเข็มกระตุ้นอย่างน้อย 3 เข็มขึ้นไปให้มากขึ้นโดยเร็ว โดยเฉพาะในกลุ่ม 608 ซึ่งขณะนี้ สถานพยาบาลรัฐและเอกชนหลายแห่งได้มีการเปิดจุดฉีดวัคซีนโควิด-19 ทุกเข็ม รองรับสำหรับประชาชนแล้วทั้งแบบลงทะเบียน และ Walk in เพื่อประชาชนได้รับวัคซีนครอบคลุมมากขึ้น ขณะเดียวกันก็ขอความร่วมมือให้ประชาชนยังต้องปฏิบัติตามมาตรการด้านสาธารณสุข Universal Prevention การป้องกันควบคุมโรคต่อเนื่อง เพื่อให้อยู่กับโควิด-19 ได้อย่างปลอดภัย และเศรษฐกิจประเทศขับเคลื่อนต่อไปได้
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จำนวน 2,354 ราย จำแนกเป็น ผู้ป่วยในประเทศ 2,350 ราย และผู้ป่วยมาจากต่างประเทศ 4 ราย รวมผู้ป่วยสะสม 2,301,834 ราย (ตั้งแต่ 1 มกราคม 2565) ขณะที่หายป่วยกลับบ้าน 2,154 ราย ทำให้หายป่วยสะสมอยู่ที่ 2,301,996 ราย (ตั้งแต่ 1 มกราคม 2565) โดยมีผู้ป่วยกำลังรักษา 24,115 ราย และเสียชีวิต 16 ราย รวมเสียชีวิตสะสม 8,966 ราย (ตั้งแต่ 1 มกราคม 2565) ทั้งนี้มีจำนวนผู้ป่วยปอดอักเสบรักษาตัวอยู่ในโรงพยาบาล 690 ราย
ส่วนภาพรวมการฉีดวัคซีนโควิด-19 สรุปจำนวนผู้ที่ได้รับวัคซีนสะสม ตั้งแต่วันที่ 28 ก.พ. 2564 - 29 มิ.ย. 2565 รวมทั้งสิ้น 139,752,058 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 29 มิ.ย. 2565 จำนวน 5,193,866 โดส) จำแนกเป็นผู้ที่ได้รับวัคซีนเข็มที่ 1 จำนวน 56,977,193 โดส วัคซีนเข็มที่ 2 จำนวน 53,161,284 โดส และวัคซีนเข็มที่ 3 (ขึ้นไป) จำนวน 29,613,581 โดส
----------------
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 3 มีนาคม 2565
นายกฯ กำชับจัดสอบระบบ TCAS นักเรียนต้องปลอดภัยสูงสุด ลดเสียโอกาสทางการศึกษา
.....
ใกล้เข้ามาแล้ว กับช่วงเวลาสอบเข้าเรียนต่อระดับอุดมศึกษาของน้อง ๆ นักเรียนในปี 2565 ซึ่งหลายฝ่ายไม่ว่าจะเป็น นักเรียนผู้เข้าสอบ พ่อแม่ผู้ปกครอง ต่างก็มีความกังวลต่อสถานการณ์การแพร่ระบาดของโรคโควิด-19 ในปัจจุบัน
.
ปัญหาและความกังวลใจดังกล่าว นายกฯ ได้รับทราบและติดตามสถานการณ์อย่างใกล้ชิด โดยกำชับไปยังหน่วยงานที่เกี่ยวข้องให้บูรณาการทำงานร่วมกันทุกมิติ เตรียมความพร้อมมาตรการต่าง ๆ เพื่อรองรับการสอบ GAT/PAT และการสอบวิชาสามัญด้วยระบบ TCAS เน้นดูแลความปลอดภัย ดำเนินการจัดสอบตามคำแนะนำด้านสาธารณสุขในขั้นสูงสุด เพื่อให้นักเรียนไม่ขาดกระบวนการเรียนรู้และเสียโอกาสทางการศึกษา
.
กรณีนักเรียนที่ติดโควิดมีอาการเล็กน้อย/ไม่มีอาการ และอยู่ระหว่างการรักษา รวมทั้งกลุ่มเสี่ยงสูง ให้กำหนดแนวทางอำนวยความสะดวกให้นักเรียนได้เข้าสอบ ไม่เสียสิทธิการสอบ โดยคำนึงถึงความปลอดภัยของนักเรียนเป็นสำคัญ
.
อ่านเพิ่มเติม คลิกhttps://www.thaigov.go.th/news/contents/details/52095
#ไทยคู่ฟ้า#ร่วมต้านโควิด19
-------------------
วันศุกร์ที่ 25 มีนาคม 2565
​ASEAN-Korea Industrial Innovation Center to be established by 2023
​ASEAN-Korea Industrial Innovation Center to be established by 2023
March 25, 2022, Government Spokesperson Thanakorn Wangboonkongchana disclosed that Defense Minister and Prime Minister Gen. Prayut Chan-o-cha ordered concerned agencies to accelerate the development of science, technology, and innovation in order to push forward Thailand as the region's future industry hub.
Following the cabinet's approval on March 1, Ministry of Commerce, as Thai representative, is set to sign an MOU on the establishment of the ASEAN-Korea Industrial Innovation Center (AKIIC) by mid 2022, and AKIIC will be set up in South Korea within 2023 with an aim to promote cooperation between ASEAN and South Korea on sciences, technology, and innovation for various hi-tech industries through joint researches, exchange of knowledge, technology transfer, and commercial use of technologies. NSTDA will represent Thailand as AKIIC executive member. Ministry of Commerce will closely collaborate with NSTDA to propel the operation of AKIIC toward tangible results, especially the S-Curve industry- related implementations that are relevant with Thailand's 20-year strategy on the development of Industry 4.0 (2017-2036), such as the development of innovation for diversification and value-added of products and services, and promotion of smart farming through adoption of technology to enhance efficient, reduce cost and time, and generate more revenues.
According to the Government Spokesperson, the Government always supports mechanisms conducive to Thailand's competitiveness enhancement. The establishment of AKIIC not only promotes Thailand's cooperation with South Korea, a country notable for advanced science, technology, and innovation, but also provides an opportunity to build upon regional cooperation (ASEAN) for the development of wide-ranging innovations, which works help increase industrial capacity and potentially, as well as commercial values, for such industries as smart farming, next-generation automotive, high-efficiency battery, medical equipment, and entertainment industry, among others.
วันเสาร์ที่ 16 ตุลาคม 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัย ประจำวันที่ 16 ตุลาคม 2564 เวลา 08.30 น. สัญจรผ่านไม่ได้ 12 สายทาง พร้อมจัดเจ้าหน้าที่เข้าซ่อมแซมเส้นทางหลังน้ำลด
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 16 ตุลาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 13 จังหวัด สามารถสัญจรผ่านได้ 16 สายทาง และไม่สามารถสัญจรผ่านได้ 12 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 16 ตุลาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 13 จังหวัด ได้แก่ พระนครศรีอยุธยา อ่างทอง ลพบุรี สิงห์บุรี นครราชสีมา ชัยภูมิ สุรินทร์ บุรีรัมย์ ขอนแก่น มหาสารคาม นครสวรรค์ สุพรรณบุรี และฉะเชิงเทรา รวม 28 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 12 สายทาง แบ่งเป็น น้ำท่วมสูง 7 สายทาง (7 แห่ง) ทางขาด โครงสร้างทางชำรุด กัดเซาะ 5 สายทาง (5 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อำเภอเก้าเลี้ยว และชุมแสง จังหวัดนครสวรรค์ น้ำท่วมสูง 40 เซนติเมตร (ช่วง กม. ที่ 8+300 ถึง 11+100)
2. สายทาง ชย.3010 แยก ทล.205 - อ่างเก็บน้ำลำคันฉู อำเภอบำเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 ถึง 2+800)
3. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 ถึง 3+600)
4. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 60 เซนติเมตร (ช่วง กม. ที่ 1+200 ถึง 3+800)
5. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 80 เซนติเมตร (ช่วง กม. ที่ 1+300 ถึง 1+700)
6. สายทาง ขก.1011 แยก ทล.2 - บ้านพระยืน อำเภอเมือง และพระยืน จังหวัดขอนแก่น เส้นทางขาด (ช่วง กม. ที่ 2+000 ถึง 2+200)
7. สายทาง ขก.020 สะพานข้ามลำน้ำชี อำเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 ถึง 5+400)
8. สายทาง ขก.1039 แยก ทล.2 - บ้านหนองไห อำเภอบ้านแฮด และมัญจาคีรี จังหวัดขอนแก่น เส้นทางขาด (ช่วง กม. ที่ 12+800 ถึง 13+000)
9. สายทาง มค.005 ถนนเชิงลาดสะพานลดาวัลย์ข้ามลำน้ำชี อำเภอโกสุมพิสัย จังหวัดมหาสารคาม น้ำท่วมสูง 50 เซนติเมตร
10. สายทาง มค.009 ถนนเชิงลาดสะพานบ้านคุยเชือก อำเภอโกสุมพิสัย จังหวัดมหาสารคาม น้ำท่วมสูง 50 เซนติเมตร
11. สายทาง อย.026 สะพานวัดอินทาราม อำเภอบางบาล จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 ถึง 0+075)
12. สายทาง อท.2034 แยก ทล.32 - บ้านมหานาม อำเภอไชโย จังหวัดอ่างทอง น้ำท่วมสูง 40 เซนติเมตร (ช่วง กม. ที่ 3+500 ถึง 7+300)
ทั้งนี้ ทช. ได้ติดตั้งป้ายเตือนห้ามผ่านทาง ป้ายแนะนำทางเลี่ยง พร้อมจัดเจ้าหน้าที่เข้าซ่อมแซมเส้นทางที่ได้รับผลกระทบหลังจากระดับน้ำลดลง เพื่อให้ประชาชนสามารถใช้เส้นทางสัญจรได้อย่างปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนโปรดระมัดระวังในการใช้เส้นทาง และโปรดสังเกตป้ายเตือน โดยสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันจันทร์ที่ 18 เมษายน 2565
กสร.ห่วงใยความปลอดภัยลูกจ้างเรือประมง แนะนายจ้างปฏิบัติตามแนวปฏิบัติด้านความปลอดภัย ในการทำงานภาคประมง
กรมสวัสดิการและคุ้มครองแรงงาน ห่วงใยความปลอดภัยของลูกจ้างเรือประมงเพื่อป้องกันความสูญเสีย จึงขอให้นายจ้างปฏิบัติตามกฎหมายด้านความปลอดภัยในการทำงาน และปฏิบัติตามแนวปฏิบัติด้านความปลอดภัยในการทำงานภาคประมงทะเล
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่านายสุชาติ ชมกลิ่น รัฐมนตรีว่าการกระทรวงแรงงานมีความห่วงใยในความปลอดภัยของลูกจ้างที่ทำงานบนเรือประมง เนื่องจากการทำงานประมงมีความเสี่ยงที่จะเกิดอุบัติเหตุจากการจมน้ำ ซึ่งเป็นสาเหตุหลักของการเสียชีวิตในอุตสาหกรรมประมงทั่วโลก โดยจะเกิดขณะวางอวนหรือเก็บอวน หรือขณะปีนป่ายไปยังส่วนโครงสร้างสำหรับจับปลาที่อยู่นอกเรือ หรือสูญเสียการทรงตัวในขณะเดินสัญจรบริเวณขอบเรือกรมสวัสดิการและคุ้มครองแรงงานจึงขอให้นายจ้างภาคประมงปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และแนวปฏิบัติด้านความปลอดภัยในการทำงานภาคประมงทะเล และให้นายจ้างจัดฝึกอบรมลูกจ้างเพื่อให้ลูกจ้างมีความรู้และทราบถึงอันตรายที่เกี่ยวข้องกับการปฏิบัติงานจนสามารถปฏิบัติงานได้อย่างปลอดภัย ขณะลูกจ้างลงไปปลดอวนให้ผู้ควบคุมเรือหยุดเครื่องยนต์ เพื่อป้องกันอันตรายจากการถูกใบพัด และควรมีระบบการทำงานแบบคู่หู เพื่อป้องกันการสูญหายขณะปฏิบัติงาน
อธิบดีกสร.กล่าวต่อไปว่า อุตสาหกรรมประมงถือเป็นอุตสาหกรรมหลักที่ทำรายได้ให้กับประเทศแต่ก็เป็นภาคการผลิตที่ถือเป็น 1 ใน 4 ภาคการผลิตที่อันตราย นอกจากการทำงานในภาคเกษตรกรรมการก่อสร้าง และการทำเหมือง ดังนั้นนายจ้าง และลูกจ้างภาคการประมงจึงต้องทำความเข้าใจกฎหมายด้านความปลอดภัยในการทำงาน และปฏิบัติตามแนวปฏิบัติในการทำงานภาคประมงทะเลเพื่อเป็นการป้องกันมิให้เกิดอันตรายต่อลูกจ้างที่ปฏิบัติงานบนเรือ ส่งผลทำให้ลูกจ้างมีคุณภาพชีวิตที่ดี และมีความปลอดภัยอันเป็นการส่งเสริมให้อุตสาหกรรมประมงไทยสามารถสร้างรายได้ให้กับประเทศได้อย่างมั่นคง และยั่งยืน
วันจันทร์ที่ 29 พฤศจิกายน 2564
สุชาติ เร่งเครื่องแก้ค้ามนุษย์ส่งทีมลงใต้สอบสวนคัดแยกเหยื่อบังคับใช้กม.จริงจัง
นายสุชาติ ชมกลิ่น รมว.รง. ส่งมือดีนายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน ลงพื้นที่จังหวัดสงขลา บูรณาการการทำงานร่วมกับทีมสหวิชาชีพ สอบสวนคัดแยกเหยื่อค้ามนุษย์ด้านแรงงาน บังคับใช้กฎหมาย แก้ปัญหาการค้ามนุษย์อย่างจริงจัง
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า รัฐบาลพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอกประวิตร วงษ์สุวรรณ รองนายกรัฐมนตรีซึ่งกำกับดูแลด้านนโยบายของกระทรวงแรงงาน มุ่งมั่นยกระดับการป้องกันและแก้ไขปัญหาการค้ามนุษย์ด้านแรงงาน เพื่อปลดล็อค Tier 2 Watch List มุ่งสู่ Tier 1 ให้ได้ โดยมอบนโยบายเพิ่มประสิทธิภาพในการตรวจการทำงานของแรงงานไทยและแรงงานต่างด้าว และตรวจสถานประกอบการกลุ่มเสี่ยงอย่างครอบคลุมและทั่วถึง เพิ่มประสิทธิภาพในการบังคับใช้กฎหมายด้านแรงงาน และบูรณาการการทำงาน สร้างความรู้ความเข้าใจแก่แรงงาน ผู้ประกอบการและภาคีเครือข่ายทุกภาคส่วนในการร่วมกันป้องกันและแก้ไขปัญหาการค้ามนุษย์ด้านแรงงานทุกมิติ กระทรวงแรงงานได้นำนโยบายดังกล่าวมาปฏิบัติ โดยในวันนี้ได้มอบหมายให้นายวรรณรัตน์ ศรีสุขใสรองอธิบดีกรมสวัสดิการและคุ้มครองแรงงาน เข้าร่วมแก้ไขปัญหาการค้ามนุษย์ด้านแรงงาน ตรวจสอบกรณีแรงงานประมง ชาวเมียนมาร์ จังหวัดปัตตานี ตกเป็นกลุ่มเสี่ยงต่อการถูกนำไปค้ามนุษย์ ณ ห้องประชุมโรงแรมบุรีศรีภู อำเภอหาดใหญ่ จังหวัดสงขลา ซึ่งเชื่อว่าหากมีการบูรณาการการทำงานร่วมกัน และบังคับใช้กฎหมายด้านแรงงานอย่างจริงจัง จะสามารถยกระดับการป้องกันและแก้ไขปัญหาการค้ามนุษย์ด้านแรงงานได้
ด้านนายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงานกล่าวในเรื่องเดียวกันว่า ได้ร่วมกับทีมสหวิชาชีพ ประกอบด้วยหน่วยงาน พนักงานสอบสวนส่วนกลาง กองกำกับการตำรวจภูธรภาค 9 สวัสดิการและคุ้มครองแรงงานจังหวัดสงขลา พัฒนาสังคมและความมั่นคงของมนุษย์จังหวัดสงขลา สถานคุ้มครองผู้เสียหายจากการค้ามนุษย์จังหวัดสงขลา และมูลนิธิไอเจเอ็ม (IJM) ร่วมสัมภาษณ์สอบสวนคัดแยกเหยื่อค้ามนุษย์ด้านแรงงานแก่ลูกจ้างในเรือประมงทะเล ซึ่งมีการฟ้องร้องนายจ้างตั้งแต่ปลายปี 2563 เจ้าหน้าที่ได้ออกคำสั่งเมื่อต้นปี 2564 โดยในวันนี้ได้มีการสอบสวนปากคำคัดแยกเหยื่อแรงงานประมงชาวเมียนมา และจะมีการสอบสวนบุคคลที่เกี่ยวข้องในวันที่ 30 พฤศจิกายน 2564 ซึ่งหากผลการสอบสวนพบเข้าข่ายการค้ามนุษย์ด้านแรงงานก็จะบังคับใช้กฎหมายดำเนินคดีกับนายจ้างต่อไป
วันพุธที่ 15 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (14 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 14 ก.ย.64 จำนวน 600 คน
ฉีดไปแล้ว 24,500 คน
ต้องฉีดอีก 8,500 คน
วันจันทร์ที่ 18 กรกฎาคม 2565
นายกรัฐมนตรีชื่นชมเด็กไทยคว้า 6 เหรียญรางวัลจากการแข่งขันคณิตศาสตร์โอลิมปิก ครองอันดับ 6 จาก 104 ประเทศ
นายกรัฐมนตรีชื่นชมเด็กไทยคว้า 6 เหรียญรางวัลจากการแข่งขันคณิตศาสตร์โอลิมปิก ครองอันดับ 6 จาก 104 ประเทศ
วันที่ 18 ก.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ชื่นชมเยาชนไทยที่สามารถคว้าเหรียญรางวัลจากการแข่งขันคณิตศาสตร์โอลิมปิกระหว่างประเทศ ครั้งที่ 63 ประจำปี 2565 ที่กรุงออสโล ประเทศนอร์เวย์ ซึ่งปีนี้เยาวชนจากไทยเข้าร่วมการแข่งขันทั้งหมด 6 คน โดยทุกคนสามารถคว้าเหรียญรางวัลมาได้ ประกอบด้วย 3 เหรียญทอง 2 เหรียญเงิน และ 1 เหรียญทองแดง ทำคะแนนรวมได้ 193 คะแนน ได้ลำดับที่ 6 จากประเทศที่เข้าร่วมการแข่งขันทั้งหมด 104 ประเทศ
ทั้งนี้ นายกรัฐมนตรีได้ขอบคุณกระทรวงศึกษาธิการ สถาบันส่งเสริมการสอนวิทยาศาสตร์และเทคโนโลยี (สสวท.) คณะทำงาน นักวิชาการ อาจารย์ผู้คุมทีมทุกคนที่ร่วมกันฝึกฝนและผลักดันให้เยาวชนไทยเข้าร่วมการแข่งขันในรายการโอลิมปิกวิชาการทั้งในส่วนสาขาคณิตศาสตร์ ฟิสิกส์ เคมี ชีววิทยา ที่เยาชนไทยสามารถทำคะแนนอยู่ในอันดับต้นๆ ของโลกมาโดยต่อเนื่องเป็นเวลาหลายปี ซึ่งสอดคล้องกับนโยบายรัฐบาลที่ขับเคลื่อนยุทธศาสตร์ชาติ ด้านการพัฒนาและเสริมสร้างศักยภาพทรัพยากรมนุษย์ ซึ่งได้ครอบคลุมถึงการสร้างระบบการศึกษาเพื่อเป็นเลิศทางวิชาการในระดับนานาชาติ เพื่อให้คนไทยมีความสามารถในการแข่งขันทั้งในระดับภูมิภาคและระดับโลก
“นายกรัฐมนตรีชื่นชมเยาวชนทุกๆ คนที่เข้าร่วมการแข่งขันโอลิมปิกวิชาการ ซึ่งรางวัลที่เยาวชนไทยได้รับสะท้อนถึงคุณภาพการศึกษาของประเทศไทยที่ทัดเทียมกับนานาประเทศ ซึ่งนายกรัฐมนตรีและรัฐบาลมีความมุ่งมั่นต่อเนื่องในการผลักดันการกระจายความเท่าเทียมของคุณภาพการศึกษา ตามแผนงานภายใต้ยุทธศาสตร์ชาติ ด้านการพัฒนาและเสริมสร้างศักยภาพทรัพยากรมนุษย์ พร้อมกับการวางโครงสร้างพื้นฐานด้านอื่นๆ ไม่ว่าจะเป็นด้านเศรษฐกิจ อุตสาหกรรมสมัยใหม่เพื่อให้เกิดอาชีพรองรับทรัพยากรคุณภาพสูงในอนาคต” น.ส.ไตรศุลี กล่าว
สำหรับเยาวชนไทยที่เข้าร่วมการแข่งขันคณิตศาสตร์โอลิมปิกและได้รับเหรียญรางวัลในปี 2565 ประกอบด้วย นายวสวัตติ์ ระวังวงศ์ โรงเรียนเตรียมอุดมศึกษา เหรียญทอง, นายศรัณยู ทองจรัส โรงเรียนเตรียมอุดมศึกษา กรุงเทพฯ เหรียญทอง, นายก้องภพ ปิยะกมลานนท์ โรงเรียนเตรียมอุดมศึกษา เหรียญทอง, นายวรวัฒน์ รุ่งอร่ามศิลป์ โรงเรียนเตรียมอุดมศึกษา เหรียญเงิน, นายสิรวิชญ์ พิพิธธนาบรรพ์ โรงเรียนมหิดลวิทยานุสรณ์ เหรียญเงิน และนายทยากร สุวานิช โรงเรียนเตรียมอุดมศึกษา เหรียญทองแดง
วันอาทิตย์ที่ 16 มกราคม 2565
สปสช. เร่งกระจายชุดตรวจ ATK ผ่านแอปฯ เป๋าตัง และหน่วยบริการสาธารณสุขใกล้บ้าน
.....
นายแพทย์จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) เผย สปสช. เร่งกระจายชุดตรวจ ATK ให้ประชาชนในระบบ ผ่านช่องทางต่าง ๆ ทั้งแอปฯ เป๋าตัง ที่จะกระจายไปยังร้านขายยาใกล้บ้าน และหน่วยบริการสาธารณสุขใกล้บ้าน เช่น รพ.สต. ชุมชนและจังหวัด รวมถึงพื้นที่ กทม. ที่ศูนย์บริการสาธารณสุข 69 แห่ง และคลินิกชุมชนอบอุ่นกว่า 200 แห่ง หรือติดต่อผ่านสายด่วน 1330 ที่จะมีเจ้าหน้าที่แจ้งสถานที่เพื่อรับชุดตรวจ
.
ประชาชนที่ตรวจแล้วผลเป็นบวก สามารถแจ้งผ่านสายด่วน สปสช. 1330 ต่อ 14 เพื่อเข้าสู่ระบบการรักษาทั้งแบบการดูแลรักษาที่บ้าน ศูนย์บริการชุมชน หรือโรงพยาบาลในกลุ่มเสี่ยง 3 กลุ่ม ได้แก่ กลุ่มผู้สูงอายุ กลุ่มผู้มีโรคประจำตัวและกลุ่มหญิงตั้งครรภ์ ซึ่งจะต้องมีผลยืนยันการตรวจแบบ RT-PCR
.
การรักษาตัวที่บ้านและศูนย์บริการชุมชน สปสช. จะประสานงานกับสถานพยาบาลดูแลผู้ป่วย ประกอบด้วย การจัดส่งยา อาหาร 3 มื้อ มีอุปกรณ์ เช่น เครื่องวัดอุณหภูมิ เครื่องวัดออกซิเจนและติดตามอาการผ่านวิดีโอคอลจนครบการดูแล 10 วัน ขณะเดียวกันจะประเมินผลเพื่อกระจายชุดตรวจให้มีความทั่วถึงมากยิ่งขึ้นด้วย
#ไทยคู่ฟ้า#ร่วมต้านโควิด19
-------------------
วันศุกร์ที่ 2 กรกฎาคม 2564
วธ.เชิญชวนเด็ก เยาวชน ประชาชนร่วมประกวด “คำขวัญวันภาษาไทยแห่งชาติ ปี 64”
วธ.เชิญชวนเด็ก เยาวชน ประชาชนร่วมประกวด “คำขวัญวันภาษาไทยแห่งชาติ ปี 64”
เมื่อวันที่ 1 กรกฎาคม 2564 นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า เนื่องในวันภาษาไทยแห่งชาติ ประจำปี 2564 กระทรวงวัฒนธรรม (วธ.) โดยสำนักงานปลัด วธ. กำหนดจัดกิจกรรมการประกวดคำขวัญวันภาษาไทยแห่งชาติ ประจำปี 2564 เพื่อกระตุ้นและปลุกจิตสำนึกของเด็กและเยาวชน ให้ตระหนักถึงคุณค่า ความสำคัญของภาษาไทย ซึ่งเป็นเอกลักษณ์และสมบัติวัฒนธรรมอันล้ำค่าของชาติ ตลอดจนมีส่วนร่วมในการแสดงทักษะความรู้ ความสามารถด้านภาษาไทยผ่านการประกวดคำขวัญ ซึ่งการประกวดครั้งนี้แบ่งออกเป็น 3 ประเภท ได้แก่ ประเภทประถมศึกษาและมัธยมศึกษา ประเภทอุดมศึกษา และประเภทประชาชนทั่วไป โดยผู้ชนะการประกวดคำขวัญจะได้รับเงินรางวัลและเกียรติบัตรจาก วธ.
สำหรับหัวข้อการประกวด คือ วันภาษาไทยแห่งชาติ โดยผลงานจะต้องมีเนื้อหาตรงกับหัวข้อที่กำหนด มีความคิดสร้างสรรค์ ความงดงามของภาษา ใช้ภาษาไทยถูกต้อง ชัดเจนและเหมาะสม มีจำนวนคำไม่เกิน 30 คำ ผู้สนใจสามารถส่งผลงานเข้าประกวดได้ทาง https://forms.gle/HY7RJms7Af8Pr6HR9 ภายในวันที่ 15 กรกฎาคม 2564 สอบถามรายละเอียดเพิ่มเติมได้ที่ โทร. 0 2209 3516-17 โดยจะประกาศผลการประกวดคำขวัญวันภาษาไทยแห่งชาติ ประจำปี 2564 ภายในวันที่ 23 กรกฎาคม 2564 ทางเว็บไซต์ https://bit.ly/3zGyuxt และทางเฟซบุกแฟนเพจ “วันภาษาไทยแห่งชาติ”
วันอังคารที่ 12 เมษายน 2565
ปลัดเกษตรฯ หารือประเด็นการขับเคลื่อนภาคการเกษตรร่วมกับปลัดเกษตรฯ เนเธอร์แลนด์
ปลัดเกษตรฯ หารือประเด็นการขับเคลื่อนภาคการเกษตรร่วมกับปลัดเกษตรฯ เนเธอร์แลนด์ ก่อนเดินทางเข้าร่วมงานมหกรรมพืชสวนโลก The International Horticultural Exposition 2022 ณ ราชอาณาจักรเนเธอร์แลนด์
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเดินทางไปยังกระทรวงเกษตรทรัพยากรธรรมชาติ และคุณภาพอาหาร แห่งราชอาณาจักรเนเธอร์แลนด์ เพื่อหารือประเด็นการขับเคลื่อนภาคการเกษตรระหว่างประเทศไทยและเนเธอร์แลนด์ ร่วมกับ นาย ยัน เกส กูท (Mr. Jan Kees Goet) ปลัดกระทรวงเกษตรทรัพยากรธรรมชาติ และคุณภาพอาหาร ซึ่งเป็นส่วนหนึ่งของการเดินทางเยือนราชอาณาจักรเนเธอร์แลนด์ เพื่อร่วมงานมหกรรมพืชสวนโลก The International Horticultural Exposition 2022 หรือ EXPO 2022 Floriade Almere และเป็นประธานพิธีเปิด Thailand Pavilion ระหว่างวันที่ 11 – 15 เมษายน 2565 ณ เมือง Almere ราชอาณาจักรเนเธอร์แลนด์ ว่า การหารือในวันนี้ นับเป็นโอกาสอันดีที่จะได้แลกเปลี่ยนข้อคิดเห็นและประสบการณ์ที่ทั้งสองฝ่ายเผชิญความท้าทายร่วมกัน รวมถึงความร่วมมือด้านการเกษตรระหว่างกัน ซึ่งเป็นที่ยอมรับกันดีว่าภาคการเกษตรของเนเธอร์แลนด์มีความแข็งแกร่งมากในทุก ๆ ด้าน และเป็นที่ยอมรับจากประเทศต่าง ๆ ทั่วโลก ทั้งในด้านปศุสัตว์ ผักและไม้ดอก ระบบการบริหารจัดการน้ำ รวมถึงงานวิจัยสาขาเกษตร
“โดยผลการหารือในครั้งนี้ ทั้งสองฝ่ายเห็นชอบที่จะทำความร่วมมือระหว่างกันทั้งในด้านวิชาการ การแลกเปลี่ยนนวัตกรรม องค์ความรู้ รวมถึงการแลกเปลี่ยน Young Smart Farmer ระหว่างทั้งสองประเทศ ขณะที่เนเธอร์แลนด์ให้ความสำคัญและเน้นการดำเนินการเรื่องการลดโลกร้อน เพื่อบรรลุเป้าหมายการพัฒนาที่ยั่งยืน (SDGs) โดยมุ่งเน้นที่จะพัฒนาสร้างความยั่งยืนทางด้านการจัดการน้ำ การจัดการคุณภาพดิน รวมถึงเรื่องความหลากหลายทางชีวภาพ ซึ่งสอดคล้องกับการดำเนินงานของกระทรวงเกษตรฯ นโยบาย Next Normal ที่จะต้องรองรับการเปลี่ยนแปลงในอนาคตและทำให้การเกษตรสามารถมีความยั่งยืน ทั้งนี้ ฝ่ายเนเธอร์แลนด์ได้มอบหมายทูตเกษตรเนเธอร์แลนด์ประจำประเทศไทยประสานงานกับฝ่ายไทย ในรายละเอียดความร่วมมือ และกระทรวงเกษตรฯ ได้มอบหมายสำนักงานที่ปรึกษาการเกษตรต่างประเทศ ประจำสหภาพยุโรป ติดตามการดำเนินงานความร่วมมือของทั้งสองฝ่ายด้วย” ปลัดเกษตรฯ กล่าว
สำหรับมูลค่าการส่งออกสินค้าเกษตรของไทยไปเนเธอร์แลนด์ที่สำคัญ 5 อันดับ ได้แก่ ไก่ชนิดแกลลัสโดเมสติกัส (4,456 ล้านบาท, 19.4%), เนื้อไก่ตัดขนาดเท่าลูกเต๋า แช่แข็งแห้งหนังหมูแห้ง (2,894 ล้านบาท, 15.84%), ซอสและของปรุงแต่งสำหรับทำซอส เช่น ซอสพริก น้ำปลา ( 1,668 ล้านบาท, 6.23%), ข้าว (1,211 ล้านบาท, 4.57%) และยางธรรมชาติ (ทีเอสเอ็นอาร์) (1,342 ล้านบาท, 4.52%).
วันเสาร์ที่ 26 กุมภาพันธ์ 2565
โฆษกรัฐบาลเผย นายกฯ ติดตามสถานการณ์วิกฤต รัสเซีย-ยูเครน และโควิด-19 ในไทย  อย่างใกล้ชิด   ย้ำส่วนกลาง-ภูมิภาค ดูแลผู้ป่วยโควิด-19  เร่งนำเข้าสู่ระบบการรักษาได้เร็วขึ้น
โฆษกรัฐบาลเผย นายกฯ ติดตามสถานการณ์วิกฤต รัสเซีย-ยูเครน และโควิด-19 ในไทย  อย่างใกล้ชิด   ย้ำส่วนกลาง-ภูมิภาค ดูแลผู้ป่วยโควิด-19  เร่งนำเข้าสู่ระบบการรักษาได้เร็วขึ้น ขณะที่ผู้ติดเชื้อใหม่วันนี้ รวม 25,615 ราย
วันนี้(26ก.พ.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในไทยวันนี้( 26กุมภาพันธ์2565)พบผู้ติดเชื้อรายใหม่เพิ่มรวม25,615รายจำแนกเป็นผู้ป่วยจากในประเทศ25,449รายผู้ป่วยมาจากต่างประเทศ166รายรวมผู้ป่วยสะสม621,462ราย(ตั้งแต่1มกราคม2565)โดยหายป่วยกลับบ้านแล้ว14,641รายทำให้หายป่วยสะสมอยู่ที่452,510ราย(ตั้งแต่1มกราคม2565)โดยมีผู้ป่วยกำลังรักษา201,044รายและเสียชีวิต40รายขณะที่ตัวเลขการฉีดวัคซีนโควิด-19ของประเทศไทยตั้งแต่28กุมภาพันธ์2564 - 25กุมภาพันธ์2565มีผู้ได้รับวัคซีนสะสมรวม 123,355,359โดส
พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามสถานการณ์ทั้งในประเทศและต่างประเทศ"วิกฤตรัสเซีย-ยูเครน"และ"โควิด-19ในไทย" อย่างใกล้ชิดกำชับทุกหน่วยงานทั้งส่วนกลางและภูมิภาคเตรียมแผนบริหารจัดการเตียงยาเวชภัณฑ์ แพทย์ บุคลากรด้านสาธารณสุขให้พร้อมใช้งานกับผู้ป่วยโควิด-19และกลุ่มเสี่ยงในแต่ละพื้นที่ให้เหมาะสมและเพียงพอจากมีผู้ป่วยโควิด-19จำนวนมากเพิ่มขึ้นในแต่ละวัน ขณะเดียวกัน ยังย้ำทุกส่วนราชการ โดยเฉพาะกระทรวงพลังงานกระทรวงพาณิชย์กระทรวงการคลังและหน่วยงานที่เกี่ยวข้องเช่นสำนักงานส่งเสริมการลงทุน(BOI)การท่องเที่ยวแห่งประเทศไทย(ททท.) ติดตามผลกระทบต่อประเทศไทยจากการสู้รบระหว่างรัสเซีย-ยูเครน โดยเฉพาะราคาพลังงาน น้ำมันและก๊าซธรรมชาติสินค้าโภคภัณฑ์ที่สำคัญ รวมทั้งผลกระทบจากเงินเฟ้อและอัตราแลกเปลี่ยน ที่อาจผันผวนและมีการเปลี่ยนแปลงอย่างรวดเร็ว ซึ่งทำให้มีผลต่อราคาสินค้าภายในประเทศที่อาจมีการปรับตัวเพิ่มขึ้นโดยต้องกำหนดแผนและมาตรการรองรับเพื่อบรรเทาความเดือดร้อนของพี่น้องประชาชนให้น้อยที่สุด ขณะที่ไทยยังต้องเผชิญกับการแพร่ระบาดของโรคโควิด- 19
"นายกรัฐมนตรียังขอทุกคนเคร่งครัดในการปฏิบัติตนตามมาตรการด้านสาธารณสุขและรีบฉีดวัคซีนเข็มกระตุ้นโดยเร็ว รวมทั้งขอให้ติดตามข่าวสารทั่วโลก เพื่อวางแผนชีวิตและปรับตัวให้ทันกับสถานการณ์โลกเช่นกัน”โฆษกประจำสำนักนายกรัฐมนตรีกล่าว
______
วันอังคารที่ 20 กรกฎาคม 2564
สำนักงานสลากกินแบ่งรัฐบาล ยืนยัน งวดวันที่ 1 สิงหาคม ออกรางวัลสลากกินแบ่งรัฐบาลตามปกติ
คณะกรรมการสลากฯ ไม่มีการนัดประชุมเพื่อพิจารณาการเลื่อนออกรางวัลสลากกินแบ่งรัฐบาลงวดวันที่ 1 สิงหาคม 2564 ตามที่สื่อสังคมออนไลน์เผยแพร่แต่อย่างใด โดยการจำหน่ายและออกรางวัลสลากฯ งวดวันที่ 1 สิงหาคม 2564 ยังคงดำเนินการตามปกติ
วันนี้ (วันที่ 20 กรกฎาคม 2564) นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยว่า คณะกรรมการสลากฯ ไม่มีการนัดประชุมเพื่อพิจารณาการเลื่อนออกรางวัลสลากกินแบ่งรัฐบาลงวดวันที่ 1 สิงหาคม 2564 ตามที่สื่อสังคมออนไลน์เผยแพร่แต่อย่างใด โดยการจำหน่ายและออกรางวัลสลากฯ งวดวันที่ 1 สิงหาคม 2564 ยังคงดำเนินการตามปกติ ผู้ค้าสลากจำหน่ายสลากได้ตามเดิม เช่นเดียวกับการออกรางวัลจะยังออกตามกำหนดวันที่ 1 สิงหาคม 2564 ที่สำนักงานสลากกินแบ่งรัฐบาล สนามบินน้ำ จังหวัดนนทบุรี
อย่างไรก็ตาม ระหว่างนี้ ขอให้ผู้ที่รับสลากไปจำหน่าย ตระหนักถึงกำลังซื้อของประชาชนในพื้นที่ที่รับสลากไปจำหน่ายด้วย เพื่อป้องกันความเสี่ยงจากการขายไม่หมด
นายธนวรรธน์ กล่าวว่า ขณะเดียวกันในสถานการณ์ที่มีการแพร่ระบาดของเชื้อไวรัสโควิดกระจายเป็นวงกว้าง สำนักงานสลากฯ ได้ตระหนักถึงความปลอดภัยของผู้ค้าและผู้ซื้อสลากฯ โดยขอความร่วมมือให้ปฏิบัติตัวตามแนวทางป้องกันการแพร่ระบาดของโรคโควิด-19 อย่างเคร่งครัด ทั้งการสวมหน้ากากอนามัยตลอดเวลา การมีเจลแอลกอฮอล์ล้างมือ การเว้นระยะห่างทางสังคม การงดการรวมตัว หรือเข้าไปจำหน่ายในพื้นที่ที่มีคนอยู่หนาแน่น เช่นเดียวกับขั้นตอนการจัดพิมพ์ การออกรางวัล การกระจายสลากฯ การขึ้นรางวัลก็มีการใช้มาตรการทางสาธารณสุขอย่างเข้มข้น
นอกจากนี้ในขั้นตอนการออกรางวัล สำนักงานสลากฯ ยังดำเนินแนวทางป้องกันการแพร่ระบาดของโรคโควิด-19 ของกระทรวงสาธารณสุข โดยมีการจำกัดจำนวนผู้ปฏิบัติหน้าที่ในพื้นที่ออกรางวัล พร้อมกับทำความสะอาดพื้นที่และอุปกรณ์ออกรางวัลด้วยน้ำยาทำความสะอาดและแอลกอฮอล์ฆ่าเชื้อ รวมถึงการจัดสถานที่เว้นระยะห่างทางสังคม เจ้าหน้าที่ทุกคนรวมถึงกรรมการออกรางวัลจะต้องสวมหน้ากากอนามัย และใช้เจลแอลกอฮอล์ทำความสะอาด ตลอดจนมีการตั้งจุดคัดกรองอุณหภูมิของผู้เข้าร่วมทั้งหมด โดยให้ประชาชนสามารถรับชมการถ่ายสดได้ทางสถานีโทรทัศน์อมรินทร์ทีวี เอชดี ช่อง 34 ตั้งแต่เวลา 13.50 น. ทางสถานีโทรทัศน์ไทยรัฐทีวี ตั้งแต่เวลา 14.00 น. เว็บไซต์สำนักงานสลากกินแบ่งรัฐบาล www.glo.or.th แอปพลิเคชันของสำนักงานสลากกินแบ่งรัฐบาล "GLO Lottery official" และ LINE TODAY รวมทั้งรับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ในระบบ AM ความถี่ 891 กิโลเฮิรตซ์ ตั้งแต่เวลา 14.30 น. เป็นต้นไป
วันพฤหัสบดีที่ 16 ธันวาคม 2564
โฆษกรัฐบาลวอนโซเซียลเข้าใจเป้าหมาย “นายกฯ” ต้องการแก้ปัญหาความยากจน ลดหนี้สินครัวเรือน เพิ่มรายได้ ด้วยรูปแบบ/วิธีการ ที่ประชาชนในท้องถิ่นสามารถทำได้
โฆษกรัฐบาลวอนโซเซียลเข้าใจเป้าหมาย “นายกฯ” ต้องการแก้ปัญหาความยากจน ลดหนี้สินครัวเรือน เพิ่มรายได้ ด้วยรูปแบบ/วิธีการ ที่ประชาชนในท้องถิ่นสามารถทำได้ แนะการเลี้ยงไก่ เป็นวิถีชีวิตพี่น้องคนไทยในต่างจังหวัดอยู่แล้ว
วันที่ 16 ธ.ค.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยกระแสโซเชียล บิดเบือนคำกล่าวของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ช่วงหนึ่งกล่าวให้ประชาชนเลี้ยงไก่บ้านละ 2 ตัว ซึ่งนายกรัฐมนตรีมีความตั้งใจดี ต้องการให้ประชาชนสามารถลดรายจ่ายในครัวเรือน เพิ่มรายได้ พึ่งพาตนเอง ซึ่งเป็นเพียงแนวทางหนึ่งที่พี่น้องประชาชนในพื้นที่อื่น ๆ สามารถปรับเปลี่ยนรูปแบบ/วิธีการ ให้เหมาะสมสอดคล้องกับวิถีชีวิตของตนเองได้ โดยนายกรัฐมนตรีเสนอแนะการเลี้ยงไก่ เพราะเป็นวิถีชีวิตพี่น้องคนไทยในต่างจังหวัด ตั้งแต่อดีตจนถึงปัจจุบัน เช่นเดียวกับการปลูกพืชผักสวนครัว เพื่อประกอบอาหารกินเองภายในครอบครัว
“การลงพื้นที่แต่ละครั้ง ท่านนายกรัฐมนตรีมีการศึกษาข้อมูล ศักยภาพ รวมทั้งปัญหา อุปสรรค ในแต่ละพื้นที่อย่างละเอียด เพื่อการจัดทำแผนงาน/โครงการภาครัฐที่เหมาะสมกับสภาะเศรษฐกิจ สังคมและชุมชน ซึ่งท่านเองก็จะมีข้อแนะนำเพิ่มเติมให้แต่ละท้องถิ่น ซึ่งแนวทาง/วิธีการก็สามารถปรับให้เข้ากับวิถีชีวิตของพี่น้องประชาชน ซึ่งระหว่างการลงพื้นที่ตรวจราชการจังหวัดยะลาและปัตตานี นายกรัฐมนตรีได้ย้ำว่า รัฐบาลเห็นปัญหาคนไทยส่วนใหญ่ทั้งประเทศขณะนี้คือ ปัญหาความยากจน ปัญหาหนี้ครัวเรือน และปัญหาหนี้นอกระบบ นายกรัฐมนตรีจึงให้ความสำคัญในการแก้ปัญหาความยากจนด้วยการลดค่าใช้จ่าย เพิ่มรายได้ ซึ่งวิธีการแนวทางก็จะมีความแตกต่างกันไปในแต่ละพื้นที่ ซึ่งประชาชนคนในพื้นที่ที่ต้อนรับท่านนายกรัฐมนตรี เข้าใจความหมายและความปรารถนาดีของท่านนายกรัฐมนตรีที่ต้องการคนในพื้นที่พึ่งพาตนเอง มีชีวิตอย่างมีกินมีใช้ มีคุณภาพชีวิตที่ดีขึ้น” นายธนกร กล่าว
วันอังคารที่ 22 กุมภาพันธ์ 2565
กระเป๋ารถเมล์ และ สามี พขร. สาย 60 ช่วยตำรวจถูกรุมทำร้าย ได้ผลแห่งความดีแล้ว
กระเป๋ารถเมล์ และ สามี พขร. สาย 60 ช่วยตำรวจถูกรุมทำร้าย ได้ผลแห่งความดีแล้ว "ทำดีได้ดีมีจริง" หลัง รมว.พม. นำทีมลงพื้นที่ช่วยเหลือ
เมื่อวันที่ 21 ก.พ. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เมื่อเวลา 11.00 น. ของวันที่ 21 ก.พ. 65 Facebook นุชนาฏ พลายแก้ว ได้ไลฟ์สดให้เห็นถึงความคืบหน้าของสภาพบ้านหลังใหม่ที่กำลังก่อสร้าง หลังจากที่ตนได้เดินทางมาเยี่ยมบ้านด้วยตัวเอง พร้อมด้วยคณะผู้บริหารและเจ้าหน้าที่ พม. รวมทั้งหน่วยงานที่เกี่ยวข้อง เมื่อวันที่ 21 ธ.ค. 64 ทั้งนี้ นางนุชนาฏ พลายแก้ว เป็นพนักงานเก็บค่าโดยสาร รถโดยสารประจำทาง สาย 60 ภรรยาของนายณรงค์ ซอเฮง พนักงานขับรถ ที่ร่วมกันช่วยเหลือเจ้าหน้าที่ตำรวจควบคุมฝูงชนถูกรุมทำร้ายร่างกาย เมื่อวันที่ 12 ธ.ค. 64
นางนุชนาฏ กล่าวขอบคุณท่านรัฐมนตรีฯ จุติ ไกรฤกษ์ ที่ได้เข้ามาเยี่ยมบ้านในวันนั้น ทำให้ได้เงินสร้างบ้านไวขึ้น มีเงินมาทำบ้านให้ลูกหลานได้อยู่ เพราะว่ารอเงินมานานหลายปี อีกทั้งท่านรัฐมนตรีฯ ยังได้อนุเคราะห์การติดตั้งกล้องวงจรปิดให้ปลอดภัยรอบบ้าน ซึ่งในวันนี้ ช่างของบริษัทได้มาดูสถานที่แล้ว และจะดำเนินการติดตั้งต่อไป
"ครอบครัวเราต้องขอบคุณท่านรัฐมนตรีฯ มาก ที่ช่วยเหลือหลายๆ อย่าง ท่านเป็นคนใจดี วันนี้ ความฝันของเราได้มาแล้ว และอยากเรียนเชิญท่านมางานวันขึ้นบ้านใหม่ด้วย หากท่านมีเวลา แล้วจะต้อนรับให้ดีที่สุด ซึ่งครั้งที่แล้วที่ท่านมาเยี่ยมบ้านยังตื่นเต้นอยู่ ไม่รู้จะทำตัวอย่างไร คิดว่าท่านจะมาแค่แป๊บเดียวเหมือนคนดังทั่วๆ ไป แต่วันนั้น ท่านอยู่นานมาก รู้สึกประทับใจมาก และขอชื่นชมท่านมาก รักท่านมาก และเป็นกันเองมาก แม้แต่กับชาวบ้านตัวเล็ก ๆ ท่านก็เป็นกันเอง กราบขอบพระคุณท่านจริงๆ"
วันศุกร์ที่ 1 ตุลาคม 2564
ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.ชัยภูมิ
ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.ชัยภูมิ
วันนี้ (1 ตุลาคม 2564) นายสมบูรณ์ สุนทรศาสตร์ อุตสาหกรรมจังหวัดชัยภูมิ ผู้แทนกระทรวงอุตสาหกรรม พร้อมด้วยเจ้าหน้าที่จากสำนักงานอุตสาหกรรมจังหวัดชัยภูมิ นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.ชัยภูมิ
วันศุกร์ที่ 8 กรกฎาคม 2565
โฆษกรัฐบาล เผย “นายกฯ” ห่วงประชาชนออกเดินทางท่องเที่ยว ช่วงวันหยุดยาว กำชับผู้ให้บริการขนส่งสาธารณะ  เน้นหลัก Covid Free Setting อย่างเคร่งครัด ป้องกันการแพร่ระบาดตามพื้นที่เสี่ยง
โฆษกรัฐบาล เผย “นายกฯ” ห่วงประชาชนออกเดินทางท่องเที่ยว ช่วงวันหยุดยาว กำชับผู้ให้บริการขนส่งสาธารณะ  เน้นหลัก Covid Free Setting อย่างเคร่งครัด ป้องกันการแพร่ระบาดตามพื้นที่เสี่ยง
วันนี้ (8 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชน ที่เริ่มทยอยกลับภูมิลำเนาและเดินทางท่องเที่ยว ในช่วงวันหยุดยาวเทศกาลอาสาฬหบูชาและเข้าพรรษาที่กำลังจะมาถึงในช่วงสัปดาห์หน้า โดยกำชับผู้ประกอบการ ผู้ให้บริการขนส่งสาธารณะ เช่น บริษัท ขนส่ง จำกัด บริษัทรถร่วมเอกชนฯ สถานีขนส่งผู้โดยสารทุกแห่ง รวมทั้งสถานีรถไฟ ท่าอากาศยาน ท่าเรือ เฝ้าระวังการแพร่ระบาดตามมาตรการ Covid free setting ดูแลความสะอาดของสถานที่ ยานพาหนะ รวมทั้งจุดให้บริการประชาชนต่าง ๆ อย่างเคร่งครัด
โฆษกประจำสำนักนายกรัฐมนตรี ยังกล่าวเพิ่มเติมว่า นายกรัฐมนตรีขอให้มีการประชาสัมพันธ์ย้ำเตือนอย่างต่อเนื่อง ทั้งเรื่องการฉีดวัคซีน การสวมหน้ากากอนามัยด้วยความสมัครใจ การป้องกันตนเอง การปฏิบัติตามมาตรการต่าง ๆ ทั้งส่วนบุคคลและสถานประกอบการ ซึ่งทุกคน ทุกฝ่ายต้องช่วยกันสอดส่องดูแล ติดตาม และเฝ้าระวังการแพร่ระบาด เพื่อให้ทุกคนสามารถใช้ชีวิตได้อย่างปกติ อย่างมีความสุขและปลอดภัย
สำหรับรายงานยอดผู้ติดเชื้อโควิด-19 วันนี้ (8 กรกฎาคม 2565) พบผู้ติดเชื้อรายใหม่ในประเทศ จำนวน 2,144 ราย ไม่มีผู้ป่วยมาจากต่างประเทศ ทำให้มียอดผู้ป่วยสะสม นับตั้งแต่ 1 มกราคม 2565 รวม 2,317,520 ราย หายป่วยกลับบ้าน 1,946 ราย ยอดรวมหายป่วยสะสม ตั้งแต่ 1 มกราคม 2565 จำนวน 2,316,581 ราย ผู้ป่วยกำลังรักษา 25,082 ราย โดยจำนวนผู้ป่วยปอดอักเสบรักษาตัวอยู่ในโรงพยาบาล 763 ราย และเสียชีวิต 20 ราย ///
วันอังคารที่ 21 กันยายน 2564
สรรพากรยกเว้นภาษีเงินได้ จากค่าตอบแทนเสี่ยงภัย COVID – 19 ให้บุคลากรทางการแพทย์และสาธารณสุข
ครม.เห็นชอบหลักการมาตรการยกเว้นภาษีเงินได้บุคคลธรรมดา สำหรับค่าตอบแทนเสี่ยงภัยที่บุคลากรทางการแพทย์และสาธารณสุขได้รับจากกระทรวงสาธารณสุขในปีภาษี ๒๕๖๔ เพื่อช่วยบรรเทาภาระภาษีและสร้างขวัญกำลังใจให้เจ้าหน้าที่ในการปฏิบัติงานสู้โรคติดเชื้อ COVID-19
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า“คณะรัฐมนตรีเห็นชอบหลักการมาตรการยกเว้นภาษีเงินได้บุคคลธรรมดา สำหรับค่าตอบแทนเสี่ยงภัยที่บุคลากรทางการแพทย์และสาธารณสุขได้รับจากกระทรวงสาธารณสุขในปีภาษี ๒๕๖๔ เพื่อช่วยบรรเทาภาระภาษีและสร้างขวัญกำลังใจให้เจ้าหน้าที่ในการปฏิบัติงานสู้โรคติดเชื้อไวรัสโคโรนา 2019 (COVID - 19)”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลัง โดยกรมสรรพากรเห็นถึงความสำคัญของบุคลากรทางการแพทย์และสาธารณสุข ที่ปฏิบัติหน้าที่ด้วยความเสียสละ มาอย่างต่อเนื่อง จึงได้ออกร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้สำหรับค่าตอบแทนเจ้าหน้าที่ที่ปฏิบัติงาน ในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019) เป็นการยกเว้นภาษีเงินได้บุคคลธรรมดา สำหรับ (๑) ค่าตอบแทนเสี่ยงภัยในการเฝ้าระวัง สอบสวน ป้องกัน และรักษาผู้ป่วยโรคติดเชื้อไวรัสโคโรนา 2019 (๒) ค่าตอบแทนในการให้คำปรึกษาด้านการแพทย์และสาธารณสุขเพื่อรับมือกับสถานการณ์การระบาดโรคติดเชื้อไวรัสโคโรนา 2019 และ (๓) ค่าตอบแทนในการให้บริการฉีดวัคซีนโรคติดเชื้อไวรัสโคโรนา 2019 นอกสถานพยาบาล ซึ่งกระทรวงสาธารณสุขเป็นผู้จ่ายให้ในปีภาษี ๒๕๖๔ ตามที่ได้รับอนุญาตจากกระทรวงการคลัง”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “การยกเว้นภาษีดังกล่าวจะช่วยบรรเทาภาระภาษีและสร้างขวัญกำลังใจให้กับบุคลากรทางการแพทย์และสาธารณสุข ซึ่งปฏิบัติหน้าที่ด้วยความเสียสละในการปฏิบัติงานเกี่ยวกับการระบาดของโรคติดเชื้อไวรัสโคโรนา 2019 (COVID - 19) เช่น แพทย์ พยาบาล นักเทคนิคการแพทย์ เจ้าหน้าที่สืบสวนโรค พนักงานขับรถรับส่งผู้ป่วย รวมทั้งบุคคลที่มิใช่ข้าราชการหรือข้าราชการที่มีความรู้ความสามารถ และประสบการณ์ในการให้คำปรึกษาด้านสาธารณสุข เป็นต้น”
สอบถามรายละเอียดได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑”
วันเสาร์ที่ 7 สิงหาคม 2564
“โฆษกแรงงาน”แจง สมัครผู้ประกันตน ม.40 ไม่กระทบสิทธิบัตรทอง บัตรสวัสดิการแห่งรัฐ
“โฆษกแรงงาน”แจงกรณีที่มีกระแสข่าวในสื่อโซเชียลสมัครผู้ประกันตน ม.40 ยืนยันไม่กระทบสิทธิบัตรทอง บัตรสวัสดิการแห่งรัฐ
เมื่อวันที่ 7 สิงหาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยถึงกรณีที่มีกระแสข่าวในสื่อโซเชียลว่า ผู้ประกอบอาชีพอิสระที่สมัครเป็นผู้ประกันตนมาตรา 40 แล้วจะไม่สามารถใช้สิทธิบัตรทอง บัตรสวัสดิการแห่งรัฐ บัตรคนจน หรือสวัสดิการแห่งรัฐต่าง ๆ ได้นั้น ในเรื่องนี้ กระทรวงแรงงาน ขอชี้แจงว่า จากการที่รัฐบาลมีมาตรการเยียวยาผู้ที่ได้รับผลกระทบจากการ “ล็อกดาวน์” ในพื้นที่สีแดงเข้ม 29 จังหวัด ครอบคลุม 9 ประเภทกิจการ สำหรับผู้ประกันตนมาตรา 40 ที่จะได้รับเงินเยียวยาเป็นเวลา 1 เดือน จะต้องเป็นผู้ประกันตนมาตรา 40 และไม่สามารถใช้สิทธิบัตรทอง บัตรสวัสดิการแห่งรัฐ บัตรคนจน หรือสวัสดิการแห่งรัฐต่าง ๆ ได้นั้น ในเรื่องนี้ว่า ไม่เป็นความจริง เพราะการสมัครมาตรา 40 มีทั้งหมด 3 ทางเลือก ได้แก่ ทางเลือกที่ 1 ผู้ประกันตนจ่ายเงินสมทบ 70 บาทต่อเดือน ได้รับสิทธิประโยชน์คุ้มครอง 3 กรณี มีทดแทนการขาดรายได้เมื่อเจ็บป่วย ทุพพลภาพ และค่าทำศพ ทางเลือกที่ 2 ผู้ประกันตนจ่าย 100 บาท ต่อเดือน ได้รับสิทธิประโยชน์คุ้มครอง 4 กรณี มีทดแทนการขาดรายได้เมื่อเจ็บป่วย ทุพพลภาพ ค่าทำศพ และเพิ่มบำเหน็จชราภาพอีกหนึ่งกรณี และทางเลือกที่ 3 ผู้ประกันตนจ่าย 300 บาท ได้รับสิทธิประโยชน์พื้นฐานคุ้มครอง 5 กรณี มีทดแทนการขาดรายได้เมื่อเจ็บป่วย ทุพพลภาพ ค่าทำศพ บำเหน็จ ชราภาพ และสงเคราะห์บุตร ซึ่งสิทธิประโยชน์ดังกล่าวไม่เกี่ยวกับสิทธิรักษาพยาบาลร่วมกับบัตรทอง (สปสช.) หรือสิทธิประโยชน์สวัสดิการแห่งรัฐต่าง ๆ ที่เคยได้รับยังเหมือนเดิม และในขณะนี้สำนักงานประกันสังคมยังลดเงินสมทบได้ลดเงินสมทบ ผู้ประกันตนตามมาตรา 40 เหลือร้อยละ 60 ของเงินสมทบเดิม เป็นระยะเวลา 6 เดือนตั้งวันที่ 1 ส.ค. 64 -31 ม.ค. 65 ให้แก่ผู้ประกันตน ทางเลือกที่ 1 เดิมจ่าย 70 บาท เหลือ 42 บาทต่อเดือน ทางเลือกที่ 2 เดิมจ่าย 100 บาท เหลือ 60 บาทต่อเดือน และทางเลือกที่ 3 เดิมจ่าย 300 บาท เหลือ 180 บาท
นางเธียรรัตน์ ยังกล่าวยืนยันว่า การสมัครมาตรา 40 ไม่เกี่ยวข้องกับสิทธิรักษาพยาบาลร่วมกับบัตรทอง (สปสช.) รวมทั้งสิทธิประโยชน์สวัสดิการแห่งรัฐต่างๆ แต่อย่างใด และสิทธิที่เคยได้รับยังเหมือนเดิม และมีสิทธิได้รับเงินทดแทนจากการขาดรายได้เมื่อเจ็บป่วย หรือสิทธิประโยชน์กรณีเสียชีวิตจากสำนักงานประกันสังคมเพิ่มขึ้นมาอีกด้วย ส่วนสิทธิประโยชน์ของมาตรา 40 แต่ละทางเลือกขึ้นอยู่กับทางเลือกที่ผู้ประกันตนสมัคร ทั้งนี้ การสมัครมาตรา 40 เพื่อให้ได้มีหลักประกันทางสังคมจากรัฐบาล โดยท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา มีความห่วงใยแรงงานนอกระบบหรือผู้ประกอบอาชีพอิสระที่ยังไม่มีหลักประกันทางสังคมจึงได้สั่งการให้นายสุชาติ ชมกลิ่น รมว.แรงงาน เร่งรัดให้สำนักงานประกันสังคมอำนวยความสะดวกให้ผู้ประกอบการอาชีพอิสระได้สมัครมาตรา 40 เพื่อเข้าสู่ระบบประกันสังคม เพื่อมีเงินออมในระยะยาว สามารถเข้าถึงความช่วยเหลือและอุดหนุนเยียวยาจากมาตรการต่างๆ จากภาครัฐได้ในอนาคต
วันเสาร์ที่ 9 ตุลาคม 2564
รมช.มนัญญา มอบวัคซีนลัมปี สกิน จ.กาฬสินธุ์
รมช.มนัญญา มอบวัคซีนลัมปี สกิน จ.กาฬสินธุ์ เร่งเยียวยาเกษตรกรสัตว์ป่วยตายตามหลักเกณฑ์ใหม่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ ลงพื้นที่มอบวัคซีนโรคลัมปี สกิน ให้กับตัวแทนเกษตรกรจำนวน 21 ตำบล ในอำเภอยางตลาด จ.กาฬสินธุ์ และชมการฉีดวัคซีนให้กับกระบือ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง และเกษตรกร เข้าร่วม ณ ฟาร์มบ้านสวยด้วยรัก เทศบาลตำบลโคกศรี
รมช.มนัญญา กล่าวว่า ตามที่เกิดการแพร่ระบาดของโรคลัมปี สกิน ในโคกระบือ ซึ่งถือเป็นโรคอุบัติใหม่ที่ไม่เคยเกิดขึ้นมาก่อน กระทรวงเกษตรและสหกรณ์ได้เตรียมการเฝ้าระวังและเตรียมความพร้อมป้องกันเพื่อลดผลกระทบที่อาจเกิดขึ้นในวงกว้าง อีกทั้ง พลเอกประยุทธ์ จันทร์โอชา นายกรัฐมนตรีฯ มีความห่วงใยต่อสถานการณ์อย่างมาก ได้กำชับให้กระทรวงเกษตรฯ เร่งแก้ไขปัญหาอย่างเร่งด่วน ตนในฐานะกำกับดูแลกรมส่งเสริมสหกรณ์ ซึ่งมีสหกรณ์ผู้เลี้ยงโคในภาคตะวันออกเฉียงเหนือจำนวนมาก จึงได้สั่งการให้ติดตามอย่างใกล้ชิด พร้อมกำชับให้หน่วยงานที่เกี่ยวข้องเข้าให้ความช่วยเหลือในด้านการสนับสนุนเวชภัณฑ์ การใช้ยาฆ่าแมลงฉีดพ่นในพื้นที่ น้ำยาฆ่าเชื้อ และยารักษาโรค เพื่อยับยั้งการแพร่ระบาดไม่ให้กระจายไปสู่พื้นที่ที่ยังไม่เกิดโรค
ทั้งนี้ จังหวัดกาฬสินธุ์ เกษตรกรส่วนใหญ่เลี้ยงโคเนื้อเพื่อเป็นสัตว์เศรษฐกิจ การแพร่ระบาดของโรคดังกล่าวทำให้เกษตรกรได้รับความเดือดร้อน ซึ่งในวันนี้ได้มอบวัคซีน จำนวน 3,000 โด๊ส เพื่อช่วยเหลือเกษตรกรผู้ได้รับผลกระทบจากโรคลัมปี สกิน ในเขตอำเภอยางตลาด จ.กาฬสินธุ์
“ฟาร์มบ้านสวยด้วยรักถือเป็นฟาร์มตัวอย่างของ จ.กาฬสินธุ์ ในด้านการอนุรักษ์พันธุ์กระบือพื้นเมือง ซึ่งกระบือไทยเป็นเอกลักษณ์ของประเทศไทย สามารถดึงดูดนักท่องเที่ยวจากต่างประเทศได้ ปัจจุบันจึงมีการเลี้ยงและพัฒนาสายพันธุ์กระบือให้มีความสวยงาม สร้างเป็นสัตว์เศรษฐกิจ ทำรายได้จำนวนมาก จึงอยากส่งเสริมการอนุรักษ์และพัฒนากระบือไทย ตลอดจนเลี้ยงเป็นอาชีพเสริมเพื่อเป็นการสร้างรายได้และมูลค่าเพิ่มของควายไทยต่อไป ดังนั้น จึงต้องเฝ้าระวังในการป้องกันการเกิดโรคลัมปี สกิน อย่างใกล้ชิด และมุ่งหวังให้โรคดังกล่าวนี้หมดไปจากประเทศไทย ” รมช.มนัญญา กล่าว
รมช.เกษตรฯ เปิดเผยถึงด้านการให้ความช่วยเหลือชดเชย กรณีสัตว์ตายจากโรคลัมปี สกิน ตามหลักเกณฑ์เดิม มีเกษตรกรได้รับผลกระทบ จำนวน 1,618 ราย สัตว์จำนวน 1,767 ตัว อย่างไรก็ตาม ได้มีการนำกลับมาแก้ไขตามหลักเกณฑ์ฉบับใหม่ โดยในส่วนของปศุสัตว์มีการปรับเกณฑ์การช่วยเหลือผู้ประสบภัยพิบัติเกือบทุกชนิดสัตว์ และมีอัตราเพิ่มขึ้นสอดคล้องกับสถานการณ์ปัจจุบัน โดยโค ได้ไม่เกินรายละ 5 ตัว อายุน้อยกว่า 6 เดือน 13,000 บาท อายุ 6 เดือนถึง 1 ปี 22,000 บาท อายุมากกว่า 1 ปีถึง 2 ปี 29,000 บาท อายุมากกว่า 2 ปีขึ้นไป 35,000 บาท และกระบือ ไม่เกินรายละ 5 ตัว อายุน้อยกว่า 6 เดือน 15,000 บาท อายุ 6 เดือนถึง 1 ปี 24,000 บาท อายุมากกว่า 1 ปีถึง 2 ปี 32,000 บาท อายุมากกว่า 2 ปีขึ้นไป 39,000 บาท
สำหรับสถานการณ์โรคลัมปี สกิน จ.กาฬสินธุ์ (ข้อมูล ณ วันที่ 6 ตุลาคม 2564) มีสัตว์ป่วยสะสม 24,106 ตัว เกษตรกร 10,208 ราย หายป่วยแล้ว 21,254 ตัว ตาย 2,367 ตัว คงเหลือป่วยสะสม 485 ตัว